b'\n_START_ARTICLE_\nArthur Golden\n_START_PARAGRAPH_\nArthur Golden (s. 1956 Chattanooga Tennessee, Yhdysvallat) on yhdysvaltalainen kirjailija. Golden on kirjoittanut menestysromaanin Geishan muistelmat (engl. Memoirs of a Geisha)._NEWLINE_Golden kuuluu varakkaaseen New York Times -lehden omistavaan Ochs-Sulzbergerin sukuun. H\xc3\xa4n opiskeli Harvard Collegessa ja suoritti arvosanan taidehistoriassa erikoistuen japanilaiseen taiteeseen. Vuonna 1980 h\xc3\xa4n suoritti Master of Arts -arvon Japanin historiassa Columbian yliopistossa ja opetteli mandariinikiinaa. Vietetty\xc3\xa4\xc3\xa4n kes\xc3\xa4n Pekingin yliopistossa h\xc3\xa4n meni t\xc3\xb6ihin Tokioon. Yhdysvaltoihin palattuaan h\xc3\xa4n suoritti Bostonin yliopistossa Master of Arts -arvosanan englannin kieless\xc3\xa4. H\xc3\xa4n asuu Brooklinessa Massachusettsissa Yhdysvalloissa._NEWLINE_Ilmestytty\xc3\xa4\xc3\xa4n 1997 Geishan muistelmat oli New York Timesin bestseller-listalla kaksi vuotta. Sit\xc3\xa4 on myyty englanniksi nelj\xc3\xa4 miljoonaa kappaletta, ja se on k\xc3\xa4\xc3\xa4nnetty 32 kielelle eri puolilla maailmaa._NEWLINE_Geishan muistelmia varten kirjoittaja haastatteli useita geishoja, joista t\xc3\xa4rkein oli Mineko Iwasaki. Heilt\xc3\xa4 kirjoittaja sai tietoa geishojen maailmasta. Journalismitaustansa vuoksi Golden p\xc3\xa4\xc3\xa4tti tehd\xc3\xa4 kirjasta kuvitteellisen, mutta kuitenkin mahdollisimman l\xc3\xa4hell\xc3\xa4 totuutta olevan, ja h\xc3\xa4n pyrki saamaan kaikki yksityiskohdat t\xc3\xa4sm\xc3\xa4lleen oikein._NEWLINE_Kun Geishan muistelmien japaninkielinen laitos ilmestyi, Arthur Goldenia syytettiin sopimuksen rikkomisesta ja Iwasakiin kohdistuvasta kunnianloukkauksesta. Kantaja v\xc3\xa4itti, ett\xc3\xa4 Golden oli sopinut, ettei paljasta h\xc3\xa4nt\xc3\xa4, jos h\xc3\xa4n kertoo el\xc3\xa4m\xc3\xa4st\xc3\xa4\xc3\xa4n geishana, sill\xc3\xa4 perinteinen vaikenemisen s\xc3\xa4\xc3\xa4nt\xc3\xb6 kielt\xc3\xa4\xc3\xa4 heit\xc3\xa4 kertomasta asiakkaistaan. Asia sovittiin ilman oikeudenk\xc3\xa4ynti\xc3\xa4 julkistamattomalla rahasummalla._NEWLINE_Teoksen Geishan muistelmat pohjalta tehtiin 2005 elokuva, jossa n\xc3\xa4yttelev\xc3\xa4t Ziyi Zhang ja Ken Watanabe. Elokuvan on ohjannut Rob Marshall.'